ai4bharat/Pralekha huggingface dataset:
वाणिज्य एवं उद्योग मंत्रालय
देश में उद्यमशीलता पारिस्थितिकी तंत्र को बढ़ावा देने के लिए स्टार्ट-अप इंडिया नवाचार  के चौथे दिन कई कार्यक्रम आयोजित किए गए
स्टार्ट-अप इंडिया नवाचार सप्ताह  2023 के चौथे दिन, देश में उद्यमिता पारिस्थितिकी तंत्र को बढ़ावा देने के लिए कई कार्यक्रम सफलतापूर्वक आयोजित किए गए।
क्षेत्रीय  स्टार्ट-अप्स के सहयोग से स्टार्टअप इंडिया ने आज स्टार्ट-अप्स को उनकी उद्यमशीलता यात्रा में सलाह देने वाले परामर्शदाताओं के लिए मार्ग  संरक्षण  मास्टरक्लास का आयोजन किया। मार्ग – एमएएआरजी [संरक्षण, सहायता, परामर्श, लचीलापन एवं वृद्धि - मेंटरशिप, एडवाइजरी, असिस्टेंस, रेजिलिएंस और ग्रोथ] के लिए राष्ट्रीय संरक्षण  प्लेटफॉर्म विभिन्न क्षेत्रों, कार्यों, चरणों, भौगोलिक क्षेत्रों और कार्यक्षेत्रों  में स्टार्टअप्स के लिए मेंटरशिप की सुविधा उद्देश्य से एक वन स्टॉप प्लेटफॉर्म है। इस कार्यशाला का उद्देश्य उपस्थित लोगों को उनकी क्षमता और ज्ञान को बढ़ाकर स्टार्टअप्स को सलाह देने के प्रभावी तरीकों से सुसज्जित करना था। मार्ग  पोर्टल पर अधिक जानकारी https://maarg.startupindia.gov.in/ पर देखी जा सकती है।
स्टार्टअप इंडिया ने देश के विभिन्न प्रमुख ऊष्मायन कर्ताओं  के वक्ताओं के साथ - " प्रारम्भिक मूलधन  का विसंकेतन  : प्रारम्भिक मूलधन  वित्त पोषण तंत्र को समझना " पर एक वेबिनार भी आयोजित किया।
इस वेबिनार को यूट्यूब पर और यहां देखा जा सकता है:
https://www.youtube.com/watch?v=PVkMyJHJF9A&ab_channel=StartupIndia
केरल स्टार्टअप मिशन ने राष्ट्रीय स्टार्टअप दिवस के अवसर पर केटीआईजेड नवाचार दिवस  और स्टार्टअप संस्थापकों एवं पारिस्थितिकी तंत्र के प्रतिभागियों के लिए एक कार्यशाला की मेजबानी की।
अटल ऊष्मायन केंद्र  - पांडिचेरी इंजीनियरिंग कॉलेज फाउंडेशन  ने सक्रिय पहल के माध्यम से एक अभिनव और सहायक पारिस्थितिकी तंत्र को बढ़ावा देने के लिए एक अनूठी पहल, पुदुवई स्टार्टअप स्प्रिंट पर एक दिवसीय कार्यक्रम का आयोजन किया। इस कार्यक्रम में स्टार्टअप्स और समूह निर्माण  पर ज्ञान साझा करने के सत्र शामिल थे।
यूएएसबी एग्री इनोवेशन सेंटर, बेंगलुरु ने 'सतत कृषि में स्टार्टअप्स की भूमिका ' विषय पर कार्यशालाओं की एक श्रृंखला का आयोजन किया। इस कार्यक्रम में 'कृषि स्टार्टअप्स के लिए जैविक खेती', 'किसानों की सतत आय के लिए कृषि वानिकी पर निर्भर एकीकृत खेती' और 'स्टार्ट -अप्स द्वारा कृषि में नवाचार' पर सूचनात्मक सत्र भी सम्मिलित थे।
अंतर्राष्ट्रीय सूचना प्रौद्योगिकी संस्थान  - हैदराबाद फाउंडेशन ने स्टार्टअप इंडिया के सहयोग से एक ऑफ़लाइन कार्यक्रम 'मेंटर कैफे' का आयोजन किया। इस कार्यक्रम में नवोदित और इच्छुक उद्यमियों के लिए 'उद्योग विशेषज्ञों और स्टार्ट-अप्स के बीच समग्र रणनीति पर एक-एक चर्चा मंच' शामिल था।
कोयम्बटूर में एआईसी राइज बिजनेस इनक्यूबेटर प्राइवेट लिमिटेड ने तीन दिवसीय कार्यक्रम 'स्टार्टअप ओडिसी' का आयोजन किया। युवा नवप्रवर्तकों और छात्रों को प्रेरित करने और शिक्षित करने पर विशेष ध्यान देने के साथ ही 'निवेशकों के साथ कैसे और कब सम्पर्क करें ' पर एक जानकारी साझा करने वाले वेबिनार की मेजबानी की गई।
औरंगाबाद, महाराष्ट्र में मराठवाड़ा एक्सेलरेटर फॉर ग्रोथ एंड इनक्यूबेशन काउंसिल ने जीआईजेड और राजकीय औद्योगिक प्रशिक्षण संस्थान  के सहयोग से आईटीआई छात्रों के बीच कौशल आधारित उद्यमिता की भावना को बढ़ावा देने के लिए एक अनूठी पहल की है। मेरा कौशल, मेरा व्यवसाय पर यह सत्र जागरूकता पैदा करने और उद्यम स्थापित करने के लिए आवश्यक मानसिकता विकसित करने के लिए आयोजित किया गया था।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल आंकड़ा 63.43 करोड़ के पार पहुंचा
देश में स्वस्थ होने की दर 97.51 प्रतिशत हुई
पिछले 24 घंटों में 42,909 दैनिक नये संक्रमित रोगी पाये गए
भारत में सक्रिय मामले इस समय 3,76,324 हैं, कुल मामलों के 1.15 प्रतिशत
साप्ताहिक पॉजिटिविटी दर  पिछले 66 दिनों से तीन प्रतिशत से कम
भारत में कोविड-19 टीकाकरण ने कल 63.43 करोड़ का पड़ाव पार किया। आज सुबह सात बजे तक प्राप्त अस्थायी रिपोर्ट के अनुसार बीते चौबीस घंटे में 31,14,696 टीके लगाने के साथ 63.43 करोड़  के पार पहुंच गया है। टीकाकरण का यह लक्ष्य 68,14,305 सत्रों के माध्यम से प्राप्त किया गया है।
आज सुबह 8 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,57,456
|
|
दूसरी खुराक
|
|
83,55,737
|
|
अग्रिम पंक्ति के कर्मी
|
|
पहली खुराक
|
|
1,83,19,387
|
|
दूसरी खुराक
|
|
1,30,84,369
|
|
18-44 वर्ष आयु वर्ग
|
|
पहली खुराक
|
|
24,41,76,113
|
|
दूसरी खुराक
|
|
2,65,28,385
|
|
45-59 वर्ष आयु वर्ग
|
|
पहली खुराक
|
|
12,93,88,782
|
|
दूसरी खुराक
|
|
5,34,76,008
|
|
60 वर्ष से अधिक
|
|
पहली खुराक
|
|
8,62,64,550
|
|
दूसरी खुराक
|
|
4,44,30,751
|
|
कुल
|
|
|
|
63,43,81,358
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 34,763 कोरोना संक्रमित रोगियों के स्वस्थ होने के साथ ही कुल ठीक होने वाले मरीजों  की संख्या बढ़कर 3,19,23,405 हो गई है।
स्वस्थ होने की दर 97.51 प्रतिशत पर पहुंची गई है।
केंद्र और राज्यों तथा केंद्र शासित प्रदेशों के निरंतर एवं सहयोगपूर्ण प्रयासों के परिणामस्वरुप पिछले 64 दिनों से लगातार 50,000 से कम नए दैनिक मामले दर्ज किए जा रहे हैं।
भारत में पिछले 24 घंटों में 42,909 दैनिक नए मामले दर्ज किए गए हैं।
वर्तमान में सक्रिय मामले 3,76,324 हैं। सक्रिय मामले वर्तमान में देश के कुल पॉजिटिव मामलों के 1.15 प्रतिशत हैं।
देश भर में कोविड जांच क्षमता लगातार उल्लेखनीय रूप से बढ़ रही है। देश में पिछले 24 घंटों में 14,19,990 नमूनों की जांच की गई। कुल मिला कर भारत में अब तक 52.01 करोड़ से अधिक  जांच की जा चुकी हैं।
एक तरफ जहां, कोविड जांच क्षमता देश भर बढ़ा दी गई है, वहीं साप्ताहिक पॉजिटिविटी दर वर्तमान में 2.41 प्रतिशत है और यह पिछले 66 दिनों से 3 प्रतिशत से कम बनी हुई है। दैनिक पॉजिटिविटी दर फिलहाल 3.02 प्रतिशत है। दैनिक पॉजिटिविटी दर लगातार 84 दिनों से 5 प्रतिशत से नीचे बनी हुई है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 170.87 करोड़ से अधिक टीके लगाए जा चुके हैं
भारत में सक्रिय मरीजों की संख्या 8,92,828 है
सक्रिय मामलों की दर 2.11 प्रतिशत है
स्वस्थ होने की वर्तमान दर 96.70 प्रतिशत
बीते चौबीस घंटों में 1,72,211 लोग स्वस्थ हुए,अब तक स्वस्थ हुए कुल लोगों की संख्या 4,10,12,869 है
पिछले 24 घंटों में 71,365 नए मामले सामने आए
दैनिक सक्रिय मामलों की दर 4.54 प्रतिशत है
साप्ताहिक सक्रिय मामलों की दर 7.57 प्रतिशत है
अब तक 74.46 करोड़ जांच की जा चुकी हैं,बीते चौबीस घंटों में 15,71,726 जांच की गई
विज्ञान एवं प्रौद्योगिकी मंत्रालय
वैज्ञानिक तथा औद्योगिक अनुसंधान परिषद - केंद्रीय कांच एवं सिरामिक अनुसंधान संस्थान  के नारोदा और खुर्जा आउटरीच केन्द्रों में "वन वीक वन लैब" कार्यक्रम के दौरान मुक्त दिवस व सामाजिक संपर्क आयोजन
"वन वीक वन लैब " कार्यक्रम के अंग के रूप में, वैज्ञानिक तथा औद्योगिक अनुसंधान परिषद-केंद्रीय कांच एवं सिरामिक अनुसंधान संस्थान  ने 24 अगस्त, 2023 को नारोदा  और  आउटरीच केन्द्रों में कार्यक्रमों का आयोजन किया। नारोदा में कार्यक्रम के दौरान 65 से अधिक प्रतिभागियों ने हिस्सा लिया, जिनमें एनआईडी, जीयू आदि संस्थानों के छात्र और शिक्षक शामिल थे। सोन्या ग्रुप के श्री रूपेश भाई शाह कार्यक्रम के मुख्य अतिथि थे। वाईड्रेस इंडिया के जी.जी. त्रिवेदी विशिष्ट अतिथि थे। सीएसआईआर-सीजीसीआरआई की निदेशक डॉ. सुमन कुमारी मिश्रा ने प्रतिभागियों का स्वागत किया। चर्चा के बाद सभी को प्रयोगशाला का अवलोकन कराया गया।
खुर्जा केंद्र में भी इसी तरह का एक कार्यक्रम आयोजित किया गया, जिसके मुख्य अतिथि बुलंदशहर के मुख्य विकास अधिकारी श्री कुलदीप मीणा थे। कार्यक्रम में केपीएमए के अध्यक्ष श्री आर. रन्ना विशेष अतिथि थे। कार्यक्रम में बड़ी संख्या में छात्रों और शिल्पकारों ने हिस्सा लिया।
ऊपर के दो चित्र : नारोदा केन्द्र में कार्यक्रम
नीचे के दो चित्र : खुर्जा केन्द्र में कार्यक्रम
प्रधानमंत्री कार्यालय
प्रधानमंत्री ने बीएसएफ संस्थापना दिवस पर बीएसएफ के जवानों को बधाई दी
प्रधानमंत्री श्री नरेन्द्र मोदी ने बीएसएफ संस्थापना दिवस पर बीएसएफ के जवानों और उनके परिवारजनों को बधाई दी है।
प्रधानमंत्री ने कहा, “बीएसएफ संस्थापना दिवस पर बीएसएफ के जवानों और उनके परिवारजनों को बधाई । यह बल हमारी सीमाओं के रक्षा करने में लगनपूर्वक कार्य कर रहा है। प्राकृतिक आपदाओं और संकट की स्थिति के दौरान, बीएसएफ के जवानों ने हमारे नागरिकों की सेवाओं के लिए सदैव कड़ी मेहनत की है। बीएसएफ परिवार को शुभकामनाएं।”
संस्कृति मंत्रालय
पीआईबी भुवनेश्वर ने राज्य संस्कृति विभाग के साथ नेताजी की आजाद हिंद सरकार पर एक संयुक्त प्रेस सम्मेलन आयोजित किया
भारत सरकार के सूचना और प्रसारण मंत्रालय के अंतर्गत पत्र सूचना कार्यालय  भुवनेश्वर ने भाषा, साहित्य और संस्कृति विभाग, ओडिशा सरकार के सहयोग से नेताजी की आजाद हिंद सरकार की स्थापना की वर्षगांठ पर आज कटक में नेताजी जन्म स्थान संग्रहालय में एक संयुक्त प्रेस सम्मेलन का आयोजन किया।
मीडियाकर्मियों को संबोधित करते हुए, ओडिशा क्षेत्र के एडीजी, श्री राजिंदर चौधरी ने कहा कि देश हमारे ज्ञात तथा गुमनाम स्वतंत्रता सेनानियों के बलिदान और योगदान को याद करने के लिए आजादी का अमृत महोत्सव मना रहा है। श्री चौधरी ने कहा कि भारत की आजादी में नेताजी का योगदान बहुत बड़ा है। उनकी आजाद हिंद फौज जो 21 अक्टूबर 1943 को बनी थी, ने स्वतंत्रता संग्राम के दौरान जबरदस्त काम किया था।
श्री चौधरी ने विशेष रूप से आजादी का अमृत महोत्सव अभियान के माध्यम से सकारात्मक समाचार के प्रसार में मीडिया की भूमिका पर जोर देते हुए कहा कि हमारे स्वतंत्रता सेनानियों ने असाधारण बलिदान दिए हैं, जिनके कारण भारत स्वतंत्र हुआ। उनको उचित सम्मान देने की आवश्यकता है और आजादी का अमृत महोत्सव इसी उद्देश्य के साथ मनाया जा रहा है। इसमें मीडिया की एक प्रमुख भूमिका है। मीडिया उनके योगदान की खबर का प्रचार कर सकता है और उन्हें उनका उचित सम्मान दिलाने में मदद कर सकता है।
ओडिशा सरकार में भाषा, साहित्य और संस्कृति विभाग के आयुक्त-सह-सचिव, डॉ. सुरेश चंद्र दलाई ने कहा कि इस स्मारक स्थान पर इस कार्यक्रम का आयोजन करना वास्तव में हमारे लिए बहुत गर्व का क्षण है जहां नेताजी ने जन्म लिया था। उन्होंने कहा कि नेताजी प्रमुख स्वतंत्रता सेनानियों में से एक थे। उन्होंने आजाद हिंद फौज का गठन किया, जिसने हमारी आजादी में बहुत बड़ा योगदान दिया है।
डॉ. दलाई ने कहा कि नेताजी ने हमेशा महिला सशक्तिकरण को प्राथमिकता दी जिसके लिए उन्होंने अपनी ‘इंडियन नेशनल आर्मी’ में एक विशेष महिला विंग का गठन किया था। झांसी की रानी रेजीमेंट आजाद हिंद फौज की महिला विंग थी। इसमें कई उड़िया लड़कियां भी थीं। नेताजी ने हमेशा समानता की वकालत की थी। यही समय है कि हमें उनके सम्मान में कुछ करना चाहिए। आजादी का अमृत महोत्सव हमें ऐसा करने का मौका देता है।
संयुक्त सम्मेलन में पीआईबी भुवनेश्वर के उप निदेशक डॉ. गिरीश चंद्र दास, मीडिया और संचार अधिकारी श्री प्रदीप चौधरी, संस्कृति विभाग के उप सचिव श्री संजय मिश्रा सहित केंद्र और राज्य सरकार के कई अन्य अधिकारी भी उपस्थित थे।
एमजी/एएम/केसीवी/वाईबी
(Visitor Counter : 191
सूचना और प्रसारण मंत्रालय
सूचना एवं प्रसारण मंत्रालय द्वारा आयोजित आइकॉनिक वीक का समापन हुआ
सूचना एवं प्रसारण मंत्रालय द्वारा आयोजित आजादी का अमृत महोत्सव का एक सप्ताह लंबा आयोजन- ‘आइकॉनिक वीक’ का कल समापन हो गया। 23 अगस्त से शुरू हुए इस आयोजन में मंत्रालय की सभी मीडिया इकाइयों ने पूरे उत्साह के साथ भागीदारी की।
इस सप्ताह की सबसे उल्लेखनीय विशेषता केंद्रीय मंत्री श्री अनुराग सिंह ठाकुर के साथ केंद्रीय मंत्रियों जी. किशन रेड्डी, श्री अर्जुन राम मेघवाल, डॉ. एल. मुरुगन और श्रीमती मीनाक्षी लेखी द्वारा ई-फोटो प्रदर्शनी “संविधान का निर्माण” और वर्चुअल फोटो प्रदर्शन “Chitranjali@75” का उद्घाटन रही थी।
सप्ताह के दौरान दूरदर्शन नेटवर्क ने नेताजी, रियासतों का विलय आदि वृत्तचित्रों की एक श्रृंखला का प्रदर्शन किया। इसके अलावा “राजी” जैसी भारतीय फिल्मों का भी प्रसारण किया गया। एनएफडीसी ने अपने ओटीटी प्लेटफॉर्म www.cinemasofindia.com पर आइलैंड सिटी, क्रॉसिंग ब्रिज्स जैसी फिल्मों के विशेष रूप से तैयार किए गए बुके की स्क्रीनिंग करते हुए एक फिल्म समारोह का आयोजन किया।
डीडी और एआईआर की क्षेत्रीय समाचार इकाइयों ने स्वाधीनता सेनानियों, ऐतिहासिक महत्व के स्थानों और घटनाओं पर विशेष कहानियों का अपने नियमित बुलेटिन और विशेष कार्यक्रमों के रूप में प्रसारण किया। कई कम्युनिटी रेडियो स्टेशनों ने भी विशेष कार्यक्रम पेश किए और उनका प्रसारण किया। इन कार्यक्रमों में स्वाधीनता सेनानियों और स्वतंत्रता संग्राम के गुमनाम नायकों के असाधारण योगदान, वीरता, समर्पण, बलिदान सहित विभिन्न पहलुओं को रेखांकित किया गया।
ब्यूरो ऑफ आउटरीच एंड कम्युनिकेशन के विभिन्न क्षेत्रीय आउटरीच ब्यूरो ने विभिन्न एकीकृत संचार एवं संवाद कार्यक्रमों, गानों और नाटक इकाई द्वारा देश भर में स्थित 1000 से ज्यादा पीआरटी के माध्यम से नुक्कड़ नाटक सभाओं, कार्यक्रमों, पपेट्री, लोक गायनों का आयोजन किया गया। राज्यों में नेहरु युवा केंद्रों और एनएसएस इकाइयों के साथ भागीदारी में फ्रीडम वॉक का आयोजन किया गया। सूचना एवं प्रसारण राज्य मंत्री डॉ. एल. मुरुगन ने बंगलुरू में आरओबी द्वारा स्वाधीनता सेनानियों पर आयोजित एक प्रदर्शनी का उद्घाटन किया। बीकानेर में इसी तरह के कार्यक्रम में राज्य मंत्री श्री अर्जुन राम मेघवाल ने आरओबी राजस्थान द्वारा आयोजित प्रदर्शनी का उद्घाटन किया।
पत्र सूचना कार्यालय की क्षेत्रीय इकाइयों ने देश भर में विभिन्न विषयों पर वेबिनारों का आयोजन किया। राज्यों ने स्वतंत्रता संग्राम के दौरान राज्यों के नायकों के योगदान को रेखांकित करने के लिए इन विषयों का चयन किया था। 90 वर्षीय स्वतंत्रता सेनानी रोहिणी गवानकर ने स्वतंत्रता संग्राम में मुंबई की भूमिका पर पीआईबी मुंबई की वेबिनार को संबोधित किया। आइकॉनिक वीक के दौरान भुवनेश्वर क्षेत्रीय इकाई द्वारा आयोजित वेबिनार से युवा दर्शक विभिन्न क्विज और संवादात्मक गतिविधियों व प्रतिस्पर्धाओं के माध्यम से जुड़े रहे।
आइकॉनिक वीक जन-भागीदारी यानी लोगों की भागीदारी के विचार पर केंद्रित था। इसका उद्देश्य आजादी का अमृत महोत्सव को सरकार के नेतृत्व वाले कार्यक्रम के बजाय एक जनांदोलन बनाना है।
वाणिज्य एवं उद्योग मंत्रालय
श्री गोयल ने भारत-यूरोपीय संघ टीटीसी मंत्रिस्तरीय बैठक के दौरान श्री डोंब्रोवस्की से मुलाकात की
भारत-यूरोपीय व्यापार और प्रौद्योगिकी परिषद  संघ की पहली मंत्रिस्तरीय बैठक के दौरान केन्द्रीय वाणिज्य और उद्योग, कपड़ा, उपभोक्ता कार्य, खाद्य और सार्वजनिक वितरण मंत्री श्री पीयूष गोयल ने लोगों के लिए काम करने वाली अर्थव्यवस्था के लिए उत्तरदायी यूरोपीय आयोग के कार्यकारी उपाध्यक्ष और व्यापार के लिए यूरोपीय आयुक्त श्री वाल्डिस डोंब्रोव्स्की के साथ द्विपक्षीय बैठक की। बैठक में दोनों पक्षों के वरिष्ठ अधिकारियों ने भी भाग लिया।
द्विपक्षीय बातचीत के दौरान नेताओं ने दोनों पक्षों के बीच लंबे समय से चली आ रही साझेदारी को याद किया और लोकतंत्र तथा नियम-आधारित अंतर्राष्ट्रीय प्रणालियों के प्रति अपनी प्रतिबद्धता को देखते हुए सहयोग को गहरा करने के लिए मिलकर काम करने की आवश्यकता पर बल दिया। उन्होंने संतुलित और सार्थक परिणामों के लिए बाजार पहुंच सहित पारस्परिक संवेदनशीलता पर विचार करने के बाद सभी मुद्दों पर तालमेल कर वर्तमान एफटीए वार्ताओं में तेजी लाने की आवश्यकता पर बल दिया, जिससे दोनों पक्षों की अर्थव्यवस्थाओं और रोजगार को प्रोत्साहन मिलेगा।
दोनों देशों ने विश्व व्यापार संगठन से संबंधित मुद्दों के लिए साझा प्राथमिकताओं पर एकसाथ काम करने की अपनी दावेदारी की भी पुष्टि कीI दोनों पक्षों ने सार्वजनिक स्टॉक होल्डिंग पर स्थायी समाधान सहित आम सहमति पर आधारित समाधानों की आवश्यकता को स्वीकार किया जिससे भारत में और साथ ही विकासशील दुनिया के बड़े हिस्सों में लाखों लोगों के लिए आजीविका तथा खाद्य सुरक्षा में मदद मिलेगी। उन्होंने आशा व्यक्त की कि उनके संयुक्त प्रयास विश्व व्यापार संगठन के आगामी मंत्रिस्तरीय सम्मेलन में सार्थक समाधान खोजने में सक्षम होंगे।
इस बैठक के बाद कार्य समूह 3 के हितधारकों की बैठक हुई जिसकी सह-अध्यक्षता श्री पीयूष गोयल और श्री वालडिस डोंब्रोवस्की ने की। बैठक में भारत और यूरोपीय संघ का प्रतिनिधित्व करने वाले हितधारक शामिल थे। कार्य समूह 3 ने व्यापार, निवेश और लचीली आपूर्ति श्रृंखलाओं पर ध्यान केन्द्रित किया। यूरोपीय संघ की ओर से बिजनेस यूरोप, डिजिटल यूरोप, फूड ड्रिंक्स यूरोप, कोपा-कोगेका, ईएफपीआईए और एसीईए सहित प्रमुख यूरोपीय औद्योगिक संगठनों के प्रतिनिधि शामिल थे। बैठक में भाग लेने वाले भारतीय व्यापारिक नेताओं के प्रतिनिधिमंडल में रसायन, धातु, वस्त्र, डिजिटल बुनियादी ढाँचे और इस्पात जैसे अन्य क्षेत्रों के प्रतिनिधि शामिल हुए, जबकि कृषि-खाद्य उद्योग, समुद्री/लॉजिस्टिक जैसे अन्य क्षेत्रों के प्रतिनिधि वर्चुअल मोड में मौजूद थे।
महिला एवं बाल विकास मंत्रालय
अमृत पीढ़ी कार्यक्रम के रूप में चयनित स्कूली बच्चों के समूह ने प्रधानमंत्री श्री नरेन्द्र मोदी से भेंट की
प्रधानमंत्री ने उन्हें अपने साथी भारतीयों के लिए और अधिक सहयोग करने के लिए प्रोत्साहित किया और वोकल फॉर लोकल पर ध्यान केंद्रित करते हुए सभी के लिए एक उज्ज्वल भविष्य बनाने का आहृवान किया; जल संरक्षण के प्रयासों के महत्व का उल्लेख करने के लिए 15 अगस्त को अमृत सरोवरों की यात्रा करने का आग्रह किया
16 से 18 वर्ष की आयु के स्कूली बच्चों के एक समूह ने आज प्रधानमंत्री श्री नरेन्द्र मोदी से भेंट की। इन युवाओं को महिला एवं बाल विकास मंत्रालय और मेटा के बीच एक सहयोग के अंतर्गत अमृत पीढ़ी कार्यक्रम के अंग के रूप में चुना गया था।
पूरे भारत से आने वाले 36 समूह के अंग के रुप में इन छात्रों ने भारत के प्रति अपना दृष्टिकोण व्यक्त किया और अपने देश और देशवासियों के लिए निर्माण किए जा सकने वाले उज्जवल भविष्य की मंशा भी जताई। बच्चो ने अपने इन विचारों को प्रधानमंत्री श्री नरेन्द्र मोदी के साथ साझा किया। प्रधानमंत्री ने उन्हें 'वोकल फॉर लोकल' पर ध्यान केंद्रित करते हुए अपने साथी भारतीयों के लिए और अधिक सहयोग करने और सभी के लिए एक उज्ज्वल भविष्य का निर्माण करने के लिए प्रोत्साहित किया। राष्ट्र की विरासत के संरक्षण में उनकी भूमिका पर जोर देते हुए प्रधानमंत्री ने भारत में जल संरक्षण के प्रयासों के महत्व का उल्लेख करने के लिए 15 अगस्त को अपने क्षेत्रों में स्थित अमृत सरोवरों का दौरा करने का भी आग्रह किया।
मत्स्यपालन, पशुपालन और डेयरी मंत्रालय
देश में एविएन फ्लू की स्थिति
23 जनवरी, 2021 तक मुर्गियों के लिए 9 राज्यों  में और कौओं/ प्रवासी/ जंगली पक्षियों के लिए 12 राज्यों  में एविएन फ्लू  के प्रकोप की पुष्टि हो गई है।
बहरहाल, उत्तराखंड के रुद्रप्रयाग, लैंसडौन वन क्षेत्र तथा पौडी वन क्षेत्र से प्राप्त कौओं/कबूतर के नमूने; राजस्थान के श्रीगंगा नगर जिले से मिले कबूतर के नमूने; उत्तर प्रदेश के फतेहपुर जिले से प्राप्त कौओं तथा मोर के नमूने एविएन फ्लू के लिए नेगेटिव पाए गए हैं।
महाराष्ट्र, मध्यप्रदेश, छत्तीसगढ़, पंजाब, उत्तर प्रदेश, गुजरात और उत्तराखंड तथा केरल के प्रभावित क्षेत्रों में नियंत्रण और रोकथाम की कार्रवाई  की जा रही है।
उन किसानों को क्षतिपूर्ति का भुगतान किया जा रहा है जिनकी मुर्गियों, अंडों तथा पोल्ट्री फीड को कार्य योजना के अनुसार राज्य द्वारा नष्ट/निपटान किया जाता है। भारत सरकार का पशुपालन एवं डेयरी विभाग  अपनी एलएच एवं डीसी स्कीम के एएससीएडी घटक के तहत 50:50 साझा आधार पर राज्यों/केन्द्र शासित प्रदेशों को फंड उपलब्ध कराता है।
सभी राज्य एविएन फ्लू पर तैयारी, नियंत्रण और रोकथाम के लिए संशोधित कार्य योजना, 2021 के आधार पर सभी राज्यों/संघ शासित क्षेत्रों द्वारा अपनाए गए नियंत्रण उपायों के संबंध में प्रतिदिन विभाग को सूचनाएं दे रहे हैं।
विभाग सोशल मीडिया  सहित कई प्लेटफॉर्म्स के माध्यम से एआई के बारे में जागरूकता फैलाने के लिए निरंतर प्रयास कर रहा है।
वित्त मंत्रालय
आयकर विभाग ने तमिलनाडु में तलाशी अभियान चलाया
आयकर विभाग ने चेन्नई स्थित दो निजी सिंडीकेट फाइनेंसिंग समूहों पर 22.09.2021 को तलाशी और जब्ती अभियान चलाया। यह तलाशी अभियान चेन्नई स्थित 35 परिसरों में चलाया गया।
इन फाइनेंसरों तथा उनके सहयोगियों के परिसरों में प्राप्त साक्ष्य से पता चला कि इन समूहों ने तमिलनाडु में विभिन्न बड़े कॉरपोरेट घरानों तथा कंपनियों को ऋण दिया है, जिसका बड़ा हिस्सा नकदी में है। तलाशी के दौरान पता चला कि वे ब्याज की ऊंची दर वसूल रहे हैं। जिसके एक हिस्से पर कर नहीं अदा किया जाता। समूहों द्वारा अपनाई गई कार्यप्रणाली से पता चला कि उधारकर्ताओं द्वारा अधिकांश ब्याज भुगतान जाली बैंक खातों में जमा किए जाते हैं और कर प्रयोजनों के लिए उनका खुलासा नहीं किया जाता। इसके अतिरिक्त, बेहिसाबी धन छद्म रूप में होते हैं और समूहों के बही-खाते में उन्हें असुरक्षित ऋण, विभिन्न ऋणदाताओं आदि के रूप में प्रस्तुत किया जाता है।
तलाशी के दौरान पाए गए अन्य साक्ष्यों से पता चला कि इन व्यक्तियों द्वारा अनगिनत बेहिसाबी संपत्ति निवेश किया गया है और अन्य आय को छुपाया गया है।
इन तलाशियों का परिणाम अभी तक 300 करोड़ रुपए से अधिक की बेहिसाबी आय के रूप में सामने आया है।
अभी तक नौ करोड़ रुपए की बेहिसाबी नकदी जब्त की गई है। आगे की जांच प्रगति पर है।
कोयला मंत्रालय
अप्रैल-नवंबर, 2022 के दौरान रिकॉर्ड कोयला उत्पादन और परिवहन
अप्रैल-नवंबर में 17.13 प्रतिशत की वृद्धि के साथ 524.20 मिलियन टन कोयला उत्पादन
कैप्टिव/अन्य खदानों का उत्पादन 33.41 प्रतिशत बढ़ा
अप्रैल-नवंबर 2022 के दौरान भारत का कोयला उत्पादन प्रभावशाली ढंग से 17.13 प्रतिशत की वृद्धि के साथ 524.20 मिलियन टन  हो गया, जबकि पिछले वर्ष की इसी अवधि के दौरान 447.54 मिलियन टन का उत्पादन हुआ था। कोल इंडिया लिमिटेड  के लिए कोयले का उत्पादन वित्त वर्ष, 23 के नवंबर तक 412.63 मीट्रिक टन दर्ज किया गया, जबकि पिछले वर्ष की इसी अवधि के दौरान उत्पादन 353.41 मीट्रिक टन रहा था, जो 16.76 प्रतिशत की वृद्धि दर्शाता है।
कोयला उत्पादन क्षमता बढ़ाने के उद्देश्य से कोयला मंत्रालय ने वाणिज्यिक नीलामी के लिए 141 नए कोयला ब्लॉक पेश किये हैं और मंत्रालय देश की विभिन्न कोयला कंपनियों के साथ नियमित रूप से संवाद कर रहा है और उनके उत्पादन की निगरानी कर रहा है। घरेलू उत्पादन और परिवहन को बढ़ाने के लिए किए गए चौतरफा प्रयासों के बहुत अच्छे परिणाम सामने आए हैं। भारत दुनिया का तीसरा सबसे बड़ा ऊर्जा उपभोग करने वाला देश है और बिजली की मांग सालाना 4.7 प्रतिशत की दर से बढ़ रही है।
मंत्रालय ने एमएमडीआर  अधिनियम, 2021 के तहत खनिज रियायत  नियम, 1960 में भी संशोधन किया है, ताकि कैप्टिव खानों की पट्टेदार कंपनियां को संयंत्र की जरूरतों को पूरा करने के बाद कोयले या लिग्नाइट के कुल अतिरिक्त उत्पादन का 50 प्रतिशत तक बेचने की अनुमति दी जा सके। संशोधन ने कैप्टिव कोयला ब्लॉकों की खनन क्षमता का अधिक उपयोग करने तथा अतिरिक्त कोयले को बाजार में जारी करने का मार्ग प्रशस्त किया है, जिसके कारण अप्रैल-नवंबर'22 के दौरान कैप्टिव और अन्य कंपनियों द्वारा कोयले के उत्पादन में 33.41 प्रतिशत की वृद्धि हुई है तथा वित्त वर्ष 22 की इसी अवधि के दौरान 53.27 मीट्रिक टन के उत्पादन की तुलना में उत्पादन 71.07 मीट्रिक टन हो गया है।
कोयला मंत्रालय तेज परिवहन सुनिश्चित करने के लिए पीएम-गति शक्ति के तहत सभी प्रमुख खानों के लिए रेल संपर्क अवसंरचना को बढ़ाने के लिए विभिन्न कदम उठा रहा है। परिणामस्वरूप, वित्त वर्ष, 22 की समान अवधि के दौरान 519.26 मीट्रिक टन की तुलना में अप्रैल-नवंबर 22 के दौरान कुल कोयले का परिवहन 557.95 मीट्रिक टन रहा और इसमें 7.45 प्रतिशत की वृद्धि हुई है, जो पूरे देश में विभिन्न सेक्टर को कोयले के परिवहन में निरंतरता और कुशल मात्रा को दर्शाता है। ।
रक्षा मंत्रालय
अंडमान और निकोबार कमांड  में नौसेना दिवस 2020 मनाया गया
हर साल दिसंबर की चार तारीख को नौसेना दिवस मनाया जाता है। राष्ट्र और भारतीय नौसेना के इतिहास में इस दिन का बहुत महत्व है क्योंकि यह भारत के लिए एक निर्णायक जीत का प्रतीक है, जब 1971 के भारत-पाक युद्ध में ऑपरेशन ट्राइडेंट के दौरान भारतीय नौसेना की मिसाइल नौकाओं ने कराची में पाकिस्तान के जहाजों, तेल प्रतिष्ठानों और तट रक्षा प्रतिष्ठानों पर सफलतापूर्वक अपनी मिसाइलें दागी थीं। 1971 के अभियानों के दौरान, भारतीय नौसेना ने युद्धक रसद के प्रयासों और महत्वपूर्ण भंडारों को ले जाने वाले कई पाकिस्तानी जहाजों को डूबा दिया। आईएनएस विक्रांत के डेक से लड़ाकू विमान, दुश्मन के बंदरगाह और चटगांव व खुलना में हवाई पट्टियों पर हमला किया और जहाजों, रक्षा सुविधाओं और प्रतिष्ठानों को नष्ट कर दिया गया। कराची में दोनों मिसाइल हमले और विक्रांत के हवाई हमलों ने पूर्वी पाकिस्तान में पाकिस्तानी सेनाओं को हरा दिया।
बीते सालों में, भारतीय नौसेना के जहाजों और विमानों ने समुद्रों में लगातार गश्त की है। अंडमान और निकोबार कमांड  के जहाजों ने मलक्का के जलडमरूमध्य में निर्बाध सतर्कता बनाए रखी, जो दुनिया के सबसे व्यस्त जलमार्गों में से एक है, जो कि अंडमान और निकोबार द्वीप समूह से सिर्फ 80 किलोमीटर दक्षिण में है। कोविड-19 महामारी के बावजूद हमारे जहाजों ने क्षेत्र में बेहतर समझ, तालमेल और सहयोग की पुन: पुष्टि करने के लिए मित्र पड़ोसी देशों की नौसेनाओं के साथ काम किया और अभ्यास किया। कमान के जहाजों ने ‘मिशन सागर’ और ‘समुद्र सेतु’ में भाग लिया और महामारी के कारण अभूतपूर्व मानवीय संकट से निपटने में मदद दी और विदेशों से और देश के भीतर बड़ी संख्या में कर्मियों को लाने और ले जाने में भूमिका निभायी। हिंद महासागर क्षेत्र के कई द्वीपीय देशों के विशेषज्ञ चिकित्सा कर्मियों के साथ 500 टन से अधिक आपातकालीन राशन और चिकित्सा सहायता प्रदान कर एएनसी के आईएनएस केसरी ने ‘मिशन सागर’ में तैनाती के दौरान अपनी अलग पहचान बनायी। नौसेना की परिसंपत्ति ने द्वीपों को कई तरीकों से मदद करने में अंडमान और निकोबार प्रशासन को सहायता प्रदान की।
इस महत्वपूर्ण दिन को मनाने और भारतीय नौसेना के बारे में सामान्य जागरूकता बढ़ाने के लिए, हर साल भारतीय नौसेना द्वारा सामुदायिक गतिविधियां, धूमधाम और विस्तृत समारोहों का आयोजन किया जाता है। हालांकि, कोविड-19 महामारी की स्थिति और उससे जुड़े प्रतिबंधों के कारण, इस वर्ष नौसेना दिवस के लिए योजनाबद्ध कार्यक्रमों को सीमित रखा गया है। अंडमान और निकोबार द्वीप समूह में इस वर्ष की योजनाबद्ध गतिविधियों में 1971 के युद्ध में शहीद हुए बहादुर सैनिकों और इस महान राष्ट्र की सेवा में सर्वोच्च बलिदान देने वाले सभी बहादुरों को श्रद्धांजलि देने के लिए युद्ध स्मारक पर पारंपरिक माल्यार्पण समारोह शामिल हैं। हाशिये के लोगों और जरूरतमंद बच्चों को सहायता प्रदान करने के लिए विभिन्न सामुदायिक आउटरीच गतिविधियों का आयोजन किया गया और स्कूल व कॉलेज के छात्रों को भारतीय सशस्त्र बलों में शामिल होने की संभावनाओं की सूचना देने के बारे में लिए एक वेबिनार किया गया। मरीना पार्क के पास नौसेना जहाजों द्वारा रोशनी, पोस्टरों और बैनरों का प्रदर्शन तथा वीर सावरकर अंतर्राष्ट्रीय हवाईअड्डे जैसे प्रमुख स्थान के साथ ही मोबाइल फ्लेटफार्मों पर भी एक नौसेना टेलीफिल्म की स्क्रीनिंग की भी योजना है।
‘हमले के लिए तैयार, विश्वसनीय और समन्वित’ भारतीय नौ सेना भारत के समुद्री हितों की रक्षा के लिए दृढ़तापूर्वक प्रतिबद्ध है और नौसेना दिवस 2020 के अवसर पर खुद को राष्ट्र और अपने लोगों की सेवा में फिर से समर्पित करता है।